Rolny žonop

Rolny žonop (Sinapis arvensis) jo rostlina ze swójźby kśicnokwětarjowych rostlinow  (Brassicaceae). Dalšne serbske mjenja su rěpnik,  górkac,  górcyca.

 Wopis 
Rolny žonop jo jadnolětna rostlina, kótaraž dośěgnjo wusokosć wót 30 až 60 cm.

 Łopjena 
Łopjena su kijaškate. Dolne su cesto našćěpane.

 Kwiśonki 
Kwiśo wót junija až do oktobra. Kwiśonki dośěgnu wjelikosć wót něźi 1,5 cm a stoje w granach, kótarež na zachopjeńku su połkulowate. Kronowe łopjeńka su syrikžołte a dośěgnu dłujkosć wót 8 až 12 mm. Keluškowe łopjena dośěgnu dłujkosć wót 5 až 6 mm a wódorownje wótstoje. 

 Płody 
Płody (tšuki) su nage abo naslědk šćeśokósmate, dośěgnu dłujkosć wót 2,5 až 4 cm a šyrokosć wót 2 až 3 mm a njasu 10-15 mm dłujki bźez semjenjowy wótrězk. Tšukowa sćěna jo tśinerwna až pěśnerwna. Semjenja su carne a w zemi 50 lět klěwajuce wóstanu.

 Wóleje 
Žonopowe wóleje rostlinu pśeśiwo nadpadoju pśez griby a žracki rostlinow šćitaju.

 Stojnišćo 
Rosćo na rolach, drogach, pustych płoninach a nadroznych nakłonjach.

 Rozšyrjenje 
Rostlina jo w pśisamem cełej Europje rozšyrjona.

 Wužywanje 

 Pódobna družyna 
 Běły žonop (Sinapis alba) ma pšustokósmate płody z bźez semjenjowym, wjelgin wopłonjonym wótrězkom. Rostlina se ako zelene gnojenje, wěrcu abo futrowańsku rostlinu cesto na rolach sajźijo.

 Nožki 

 Žrědła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 106 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 258 

Kategorija:Kśicnokwětarjowe rostliny
Kategorija:Wěrcowe zelka